 Dagaalkii ka dhacay Gaalkacyo wuxuu ahaa runtii mid aad looga argagaxay qaabka uu ku bilowday, khasaaraha ka dhashay iyo sida dhaqsaha leh ee colaadu u saamaysay dalka oo dhan, waxaa hal mar ka qaxay magalaada dadkii nabada ku wada noolaa 21-kii sano ee la soo dhaafay, waxaa magaalada noqotay nin iyo qori, waxaana ciidamo laga soo daabulay degmooyin iyo tuulooyin aad uga fog magaalada, tolaay ayaa gees ka gees gobolka is qasatay, majarihii siyaasadeed ee dalka ayaa hal mar is badalay, laba qof oo kasta oo sheekaysanaysa waxay hadal haysey dagaalka Galkacyo, waxaa ka guuxay fadhi ku dirirada, telefoon ku ilaaq-tanka iyo baraha bulshadu ku xiriito ereyo isugu jira nabadayn, colaad abuurid iyo ka qayb qaadasho dagaal, waxaa saacad kasta warar ku tira kuteena ah lagu soo daabacayey Shabakadahawebsite siyaasad ahaan kala taageera labada maamul, waxaa Idaacadaha laysu marinayey hanjabaadyo ka soo kala yeeray masuuliyiin xilal sar sare ka haysa labada maamul, waxaa hal mar kala shaki soo galay saxiibadii wada shaqayntu ka dhaxaysay ee ku kala abtirsanayey gobolka iyagoo xanta kala qarsanaya, waxaa dhamaan umadda Soomaaliyeed isla qireen hadii arinka galkacyo ka soo cusboonaaday aan xal deg deg ah laga gaarin iney suurta gal tahay in dib loogu noqdo dagaalkii Sokeeye. 